ไฟแนนซ์ทูเดย์
งานเข้า ชาติชายพยุหนาวีชัย ผู้อำนวยการธนาคารออมสิน เมื่อตู้เอทีเอ็มยี่ห้อ NCR ของธนาคาร ถูกโจรไฮเทคฉกเงินไปจากตู้ได้กว่า 12 ล้านบาท ทำให้ต้องปิดบริการตู้เอทีเอ็มถึง 3,343 ตู้ หรือเกือบครึ่งหนึ่งของตู้เอทีเอ็มที่แบงก์มี แม้จะไม่กระทบกับเงินฝากของลูกค้า แต่ก็กระทบกับความน่าเชื่อของธนาคารไม่น้อย เพราะตู้รุ่นนี้มีใช้กันทุกธนาคาร แต่คนร้ายเลือกขโมยเงินแต่ตู้ของธนาคารออมสิน ขอเอาใจช่วย ชาติชาย ให้แก้ปัญหานี้ผ่านพ้นไปด้วยดี
25 ส.ค. 2559

งานเข้า ชาติชายพยุหนาวีชัย ผู้อำนวยการธนาคารออมสิน เมื่อตู้เอทีเอ็มยี่ห้อ NCR ของธนาคาร ถูกโจรไฮเทคฉกเงินไปจากตู้ได้กว่า 12 ล้านบาท ทำให้ต้องปิดบริการตู้เอทีเอ็มถึง 3,343 ตู้ หรือเกือบครึ่งหนึ่งของตู้เอทีเอ็มที่แบงก์มี แม้จะไม่กระทบกับเงินฝากของลูกค้า แต่ก็กระทบกับความน่าเชื่อของธนาคารไม่น้อย เพราะตู้รุ่นนี้มีใช้กันทุกธนาคาร แต่คนร้ายเลือกขโมยเงินแต่ตู้ของธนาคารออมสิน ขอเอาใจช่วย ชาติชาย ให้แก้ปัญหานี้ผ่านพ้นไปด้วยดี
ด้านธนาคารแห่งประเทศไทย (ธปท.) ที่เป็นผู้กำกับสถาบันการเงินเฉพาะกิจ ก็ได้สั่งการให้ธนาคารออมสินปรับปรุงระบบให้มีความรัดกุมและปลอดภัยยิ่งขึ้น แสดงให้เห็นปัญหาใหญ่น่าจะมาจากระบบไอทีของธนาคารออมสินเป็นสำคัญ
ขณะที่กระทรวงการคลังก็นั่งไม่ติดกรณีธนาคารออมสิน เพราะนอกจากกระทบกับภาพลักษณ์ของสถาบันการเงินเฉพาะกิจทั้งหมด ยังกระทบกับโครงการระบบชำระเงินทางอิเล็กทรอนิกส์ หรืออี-เพย์เมนต์ ไปด้วย จึงสั่งการธนาคารออมสินเร่งหามาตรการฟื้นฟูความเชื่อมั่นโดยด่วน